অভয়াপুৰীঃ বঙাইগাঁও জিলাৰ বইটামাৰী আৰক্ষী চকীৰ অন্তৰ্গত ধনতোলা বজাৰৰ এগৰাকী বোৱাৰীয়ে দেহত জুই লগাই আত্মহত্যা কৰাৰ ঘটনাই অঞ্চলটোত চাঞ্চল্যৰ সৃষ্টি হৈছে৷ জানিব পৰা মতে, ধুবুৰী জিলাৰ শালকোচাৰ মৰ্জিনা বিবিয়ে (২৫) তিনিবছৰ পূৰ্বে সামাজিক ৰীতি-নীতিৰে বিবাহপাশত আৱদ্ধ হৈছিল জিলাখনৰ ধনতোলা বজাৰৰ মজনুৰ আলীৰ সৈতে৷ বিবাহৰ কিছুদিন ঠিকে-থাকে চলিছিল যদিও যোৱা কিছুদিন ধৰি স্বামীয়ে মৰ্জিনাক মাৰ-ধৰ কৰাৰ অভিযোগ উত্থাপন কৰে মৰ্জিনাৰ পৰিয়ালে৷ তাৰ মাজতে আজি মৰ্জিনাই দেহত কেৰাচিন ঢালি গাত জুই লগাই ৰহস্যজনকভাৱে আত্মহত্যা কৰে।
মৰ্জিনাৰ মৃত্যু, হত্যা নে আত্মহত্যা